ZAPISNIK

3. sjednice Vijeća Mjesnog odbora Horvati, održane 20. kolovoza 2021. u sjedištu Vijeća Mjesnog odbora Horvati, Horvaćanski trg 2, Horvati, s početkom u 19,00 sati.

NAZOČNI: 
Članovi Vijeća: Dubravko Herceg, Zlatko Katulić, Vjekoslav Palijaš, Martin Širanović
Gosti: članovi Vijeća gradske četvrti Brezovica: Zdravko Harmicar i Ivica Mavračić, članovi odbora za upravljanje Društvenim domom: Marijan Herceg kao predsjednik i Božo Dumić kao podpredsjednik te Božo Žuti – domar.
Član Vijeća Stjepan Mavračić nije bio nazočan.

Predsjednik Vijeća Zlatko Katulić pozdravlja nazočne i otvara sjednicu, utvrđuje da su sjednici nazočni četiri (4) od pet (5) članova Vijeća, te se može pravovaljano raspravljati i odlučivati. Predsjednik konstatira da zapisnik prethodne sjednice nije spreman za glasanje i otvara raspravu o dnevnom redu.
 Predlaže se dodatna točka dnevnoga reda vezana uz izvješće o radu Društvenog doma Horvati. Predsjednik Vijeća daje na glasanje nadopunu dnevnoga reda
Jednoglasno (4 „za“) je usvojena nadopuna dnevnoga reda.
Predsjednik Vijeća daje na glasanje dnevni red. 
Jednoglasno (4 „za“) je usvojen 

DNEVNI RED

1. Prijedlog člana školskog odbora O.Š. Stjepana Bencekovića, Horvati
2. Izvješće o radu Društvenog doma Horvati
3. Pitanja i prijedlozi

Ad. 1. - Prijedlog člana školskog odbora O.Š. Stjepana Bencekovića – donošenje zaključka

Zlatko Katulić otvara prvu točku dnevnoga reda, upoznaje članove sa materijalom te otvara raspravu u kojoj su sudjelovali svi članovi Vijeća.
Zlatko Katulić, obzirom da više nije bilo upita, zatvara raspravu i daje na glasanje slijedeći zaključak
Jednoglasno (4 „za“), je usvojen 
ZAKLJUČAK
o prijedlogu člana školskog odbora Osnovne škole Stjepana Bencekovića, Horvati

1. Vijeće Mjesnog odbora Horvati utvrđuje kako nitko od članova Vijeća ne zadovoljava uvjete propisane za članove školskog odbora.
2. Vijeće Mjesnog odbora Horvati predlaže da član školskog odbora bude, kao predstavnik mjesnog odbora, gospodin Božidar Dumić. 
3. Ovaj se zaključak dostavlja Vijeću Gradske četvrti Brezovica na postupanje

OBRAZLOŽENJE
Pismom gradonačelnika traži se od Vijeća mjesnog odbora da između svojih članova izaberu predstavnika za člana školskog odbora škole u svojoj teritorijalnoj jedinici. Od članova Vijeća nitko ne zadovoljava zakonom propisane uvjete za članove školskog odbora, a u svakom slučaju Vijeće želi biti uključeno u rad školskog odbora Škole pa predlažemo da naš predstavnik bude Božidar Dumić.
Vijeću mjesnog odbora Horvati potrebno je imati osobu od povjerenja koja će nam podnositi izvješća sa sastanaka školskog odbora, te zastupati naše stavove na istima. Božidar Dumić je istaknuti i cijenjeni mladi član zajednice, svoj doprinos pokazuje kroz dugogodišnje aktivno članstvo u DVD-u Horvati, a želju za napretkom iskazuje i kao kandidat na listi SDP-a na proteklim lokalnim izborima. Smatramo da njeguje vrijednosti koje ga čine dobrim kandidatom za našeg predstavnika i člana školskog odbora O.Š. Stjepana Bencekovića.

Ad. 2. –  Izvješća o radu Društvenog doma Horvati

Zlatko Katulić otvorio je drugu točku dnevnoga reda i dao riječ predsjedniku odbora za Društveni dom Marijanu Herceg. Marijan Herceg podnio je izvješće o radu Društvenog doma Horvati i upoznao vijećnike o načinu upravljanja i skrbi o imovini. U raspravi su sudjelovali svi članovi Vijeća. 
Domar Božo Žuti podnio je izvješće o nedostatcima pa Zlatko Katulić, obzirom da više nije bilo upita, zatvara raspravu i daje na glasanje izvješća i slijedeći zaključak
Jednoglasno (4 „za“), su prihvaćena izvješća i usvojen je

ZAKLJUČAK
o nedostacima i potrebama Društvenog doma Horvati

1. Prema izvješću domara i uvidom u stanje inventara i stanja Društvenog doma, Vijeće Mjesnog odbora Horvati traži slijedeće:
a. Nabavu zastava Zagreba, Hrvatske i EU s pripadajućim nosačima kako bi mogli obilježavati praznike sukladno Statutu grada Zagreba. U inventaru postoji samo stara već djelomično poderana Hrvatska zastava, dok drugih nikada nije ni bilo.
b. Zamjenu dotrajalih rasvjetnih tijela u dvorani Društvenog doma. Stare fluroscentne lampe su djelomično zamijenjene, no još je nekoliko komada u kvaru i potrebno ih je zamijeniti.
c. Reparaciju ili zamjenu razvodnog elektro ormara koji prema izvješću vatrogasaca zbog lošeg stanja predstavlja ugrozu za izbijanje požara.
2. Ovaj se zaključak dostavlja Vijeću Gradske četvrti Brezovica na postupanje

Ad. 3. –  Pitanja i prijedlozi

Zlatko Katulić otvara treću točku dnevnoga reda i otvara raspravu.
Dubravko Herceg zatražio je informaciju koliko je od ugovorenih sredstava malih komunalnih akcija i asfalterskog programa utrošeno radi mogućih izmjena pa molimo područni ured mjesne samouprave da dostavi te podatke.
Obzirom da se više nitko nije javio za riječ, zatvara točku i završava se sjednica. 

Sjednica je trajala do 20.45 sati

